CELEX: 52021PC0963
Language: sl
Date: 2021-10-29
Title: Predlog SKLEP EVROPSKEGA PARLAMENTA IN SVETA o uporabi Solidarnostnega sklada Evropske unije za zagotovitev pomoči Hrvaški v zvezi z vrsto potresov, ki so se začeli 28. decembra 2020

EVROPSKA KOMISIJA
            Bruselj, 29.10.2021
            COM(2021) 963 final
            2021/0359(BUD)
            
            Predlog
            SKLEP EVROPSKEGA PARLAMENTA IN SVETA
            o uporabi Solidarnostnega sklada Evropske unije za zagotovitev pomoči Hrvaški v zvezi z vrsto potresov, ki so se začeli 28. decembra 2020
            
               
         
         
            
               OBRAZLOŽITVENI MEMORANDUM
            
            
               1.Ozadje predloga
            
            
               Ta sklep zajema uporabo Solidarnostnega sklada Evropske unije (v nadaljnjem besedilu: Solidarnostni sklad EU) v skladu z Uredbo Sveta (ES) št. 2012/2002
                  1
                (v nadaljnjem besedilu: Uredba) v znesku 319 192 359 EUR za zagotavljanje pomoči Hrvaški po vrsti potresov, ki so se zgodili med 28. decembrom 2020 in 21. februarjem 2021.
            
            
               To uporabo sklada dopolnjuje zahtevek DEC št. 28/2021, v katerem je predlagana prerazporeditev zneska v višini 277 866 852 EUR iz rezervne vrstice rezerve za solidarnost in nujno pomoč v operativno proračunsko vrstico Solidarnostnega sklada EU, tako v obveznostih kot v plačilih. Te odobritve bodo uporabljene za plačilo preostalega zneska Hrvaški, in sicer po odbitku že izplačanega predplačila v višini 41 325 507 EUR. 
            
            
               2.Informacije in pogoji
            
            
               2.1Hrvaška – potresi, ki so se začeli 28. decembra 2020
            
            
               28. decembra 2020 je močan potres (magnitude 5,0 ML
                  2
                in intenzitete VI–VII po evropski makroseizmični lestvici
                  3
               ) prizadel območje Petrinje z epicentrom v bližini mesta Petrinja. To je bil le predpotresni sunek potresa, ki se je zgodil naslednji dan. 29. decembra 2020 je potres z magnitudo 6,2 ML prizadel širše območje Petrinje, prišlo pa je do žrtev in večje škode. Najbolj prizadeta območja so bila mesta Sisak, Petrinja in Glina z okoliškimi vasi. V središču Siska je bilo v različnem obsegu poškodovanih 90 % stavb. Škoda je bila zabeležena tudi v Karlovški in Zagrebški županiji. 30 decembra 2020 je bilo zabeleženih več popotresnih sunkov magnitud 2,7 ML–5,2 ML. Po prvih sunkih je vrsta popotresnih sunkov prizadela območje epicentra, pri čemer je bilo v prvih nekaj mesecih zabeleženih več kot 4 000 popotresnih sunkov.
            
            
               Republika Hrvaška je nato zaprosila za finančno pomoč iz Solidarnostnega sklada Evropske unije v zvezi z vrsto potresov, ki so se zgodili med 28. decembrom 2020 in 21. februarjem 2021.
            
            
               Službe Komisije so temeljito proučile vlogo v skladu z Uredbo, zlasti s členi 2, 3 in 4 Uredbe. Povzetek najpomembnejših elementov ocene sledi v nadaljevanju:
            
            
               (1)Republika Hrvaška (v nadaljnjem besedilu: Hrvaška) je 18. marca 2021 vložila vlogo za prispevek iz Solidarnostnega sklada Evropske unije (v nadaljnjem besedilu: Solidarnostni sklad) v zvezi z vrsto potresov, ki so se začeli 28. decembra 2020.
            
            
               (2)Vloga je bila predložena v obdobju 12 tednov od nastanka prve škode, ki jo je povzročila nesreča, in vsebuje vse informacije, ki se zahtevajo v členu 4 Uredbe.
            
            
               (3)Potres je naravnega izvora, zato spada na področje uporabe Solidarnostnega sklada EU.
            
            
               (4)Hrvaški organi skupno neposredno škodo ocenjujejo na 5 508 740 811 EUR. Ta znesek predstavlja 10,21 % bruto nacionalnega dohodka (BND) Hrvaške in presega prag za večjo nesrečo za uporabo sredstev Solidarnostnega sklada EU v višini 323,774 milijona EUR (0,6 % BND Hrvaške leta 2021); nesreča torej izpolnjuje merila za večjo naravno nesrečo in tako spada na glavno področje uporabe Uredbe.
            
            
               (5)Skupna neposredna škoda je osnova za izračun zneska finančnega prispevka iz Solidarnostnega sklada EU. Finančni prispevek se lahko uporabi samo za bistvene nujne operacije, kakor so opredeljene v členu 3 Uredbe.
            
            
               (6)Hrvaški organi v svoji vlogi podrobno opisujejo potres in škodo. V potresu z magnitudo 6,2 ML z dne 29. decembra 2020, ki je prizadel širše območje Petrinje, je bilo sedem smrtnih žrtev, desetine ranjenih oseb, povzročil pa je tudi večjo škodo: čutiti ga je bilo mogoče na zelo širokem območju, vključno s Slovenijo, Bosno in Hercegovino ter Madžarsko. Ta potres je škodo na stavbah razen na območju epicentra povzročil tudi na zelo širokem območju na celotnem ozemlju Hrvaške. Prizadel je tudi stavbe, ki jih je že poškodoval potres v Zagrebu 22. marca 2020, zaradi česar ni bilo enostavno ugotoviti, ali je prišlo do nove škode na že tako ranljivih stavbah. V kombinaciji z vrsto zabeleženih 4 000 popotresnih sunkov se je ta potres prelevil v največjo potresno katastrofo na Hrvaškem v njenem najnovejšem obdobju. Hrvaška vlada je 4. januarja 2021 razglasila stanje naravne nesreče (potres) na območju Siško-moslavinske, Zagrebške in Karlovške županije.
            
            
               (7)Ocenjuje se, da je bilo zaradi vrste potresov decembra 2020 in popotresnih sunkov najbolj prizadetih 1,55 milijona ljudi (več kot tretjina celotnega prebivalstva Hrvaške). Najpogostejša kategorija poškodovanih stanovanjskih objektov so bili družinski domovi, saj predstavljajo največji del celotnega stanovanjskega fonda. Stanovanjski sektor predstavlja 72 % vseh poškodovanih stavb, preostalih 28 % pa je razpršenih po drugih sektorjih. 85,25 % poškodovanih stanovanjskih enot je v Siško-moslavinski županiji. Veliko ljudi je ostalo brez doma, saj je škoda, ki jo je utrpel stanovanjski sektor, večja kot škoda v vseh drugih sektorjih skupaj.
            
            
               (8)Potresi so povzročili znatno škodo na izobraževalni infrastrukturi (skupaj je bilo poškodovanih 271 stavb) ter na arhitekturni dediščini in kulturni infrastrukturi v prizadetih upravnih enotah. Najhujša škoda je nastala v splošni bolnišnici v Siško-moslavinski županiji, ki je glavni ponudnik zdravstvenih storitev v regiji. Potres je precej poškodoval skoraj vse bolnišniške stavbe v Sisku in Petrinji, zaradi česar niso varne za bolnike. Skupaj je bilo poškodovanih 324 stavb, ki so jih uporabljali organi državne uprave in druge institucije. Med poškodovanimi stavbami jih je šest razvrščenih kot kulturna dediščina.
            
            
               (9)Neodvisna ocena, ki so jo izvedle službe Komisije, je potrdila prizadeto območje in skupno število izpostavljenih oseb, kot je navedeno v vlogi. Aktivacija hitrega kartiranja na podlagi storitve Evropske komisije v okviru programa Copernicus za ravnanje v izrednih razmerah je omogočila izvedbo analize satelitskih posnetkov zelo visoke ločljivosti. Analiza je potrdila škodo na stavbah v mestih Petrinja, Sisak in Glina ter potrdila prostorsko porazdelitev škode, prijavljene v vlogi. V posebni analizi, ki jo je izvedlo Skupno raziskovalno središče, je bilo ugotovljeno, da je v primerjavi s potresom 22. marca 2020 z epicentrom bližje Zagrebu učinek potresa v Petrinji bistveno večji (skoraj dvakrat tolikšen) v smislu izpostavljenega prebivalstva in pozidanih območij, vendar je zaradi nižjih stroškov obnove in manjšega števila stavb zgodovinske vrednosti to povzročilo bistveno nižji znesek skupne neposredne škode. Ocena Komisije je potrdila verodostojnost obsega skupne neposredne škode, kakor so jo ocenili hrvaški organi.
            
            
               (10)Hrvaška je stroške nujnih operacij in operacij za okrevanje, ki so upravičene na podlagi člena 3(2) Uredbe, ocenila na 1,66 milijarde EUR ter jih razčlenila ločeno po vrstah operacij. Največji delež se nanaša na stroške začasne nastanitve (več kot 368 milijonov EUR), nujne sanacije prizadetih naravnih območij, da se preprečijo neposredni učinki erozije tal (več kot 304 milijone EUR), in čiščenja prizadetih območij (več kot 228 milijonov EUR). 
            
         
         
            
               (11)Hrvaški organi so potrdili, da za upravičene stroške ni zavarovalnega kritja. 
            
            
               (12)Hrvaška je v vlogi z dne 18. marca 2021 zaprosila za izplačilo predplačila, kot je določeno v členu 4a Uredbe. Komisija je 23. junija 2021 sprejela Izvedbeni sklep C(2021) 4648 o dodelitvi predplačila iz Solidarnostnega sklada EU v višini 41 325 507 EUR, ki ga je nato izplačala Hrvaški.
            
            
               (13)Kar zadeva izvajanje zakonodaje Unije o preprečevanju in upravljanju tveganj nesreč, trenutno ne poteka noben postopek za ugotavljanje kršitev. 
            
            
               (14)Člen 47a sprememb hrvaškega zakona o gradnji, ki so začele veljati 28. decembra 2019, določa obveznost sprejetja dolgoročne strategije za prenovo nacionalnega stavbnega sklada, vključno s politikami in ukrepi, ki prispevajo k povečanju zaščite pred tveganji, povezanimi s potresi, ki vplivajo na življenjsko dobo stavb.
            
            
               2.2Zaključek
            
            
               Iz zgornjih razlogov nesreča iz vloge, ki jo je predložila Hrvaška, izpolnjuje pogoje iz Uredbe.
            
            
               3.Financiranje iz dodelitev Solidarnostnega sklada EU / rezerve za solidarnost in nujno pomoč za leto 2021
            
            
               Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027
                  4
                (v nadaljnjem besedilu: uredba o VFO) ter zlasti člen 9 uredbe o VFO omogoča uporabo Solidarnostnega sklada EU v kontekstu rezerve za solidarnost in nujno pomoč. V točki 10 Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju
                  5
                ter o novih virih lastnih sredstev, vključno s časovnim načrtom za uvedbo novih virov lastnih sredstev, so določeni načini uporabe Solidarnostnega sklada EU v kontekstu rezerve za solidarnost in nujno pomoč.
            
            
               Ker je bila solidarnost glavni razlog za ustanovitev Solidarnostnega sklada EU, Komisija meni, da bi morala biti pomoč progresivna. To pomeni, da bi morala biti v skladu z uveljavljeno prakso intenzivnost pomoči za delež škode, ki presega prag za večjo naravno nesrečo za uporabo sredstev Solidarnostnega sklada EU (tj. 0,6 % BND oziroma 3 milijarde EUR v cenah iz leta 2011, pri čemer se upošteva nižji znesek), večja kot za delež škode pod tem pragom. Stopnja, ki se uporablja za dodelitev sredstev za večje naravne nesreče, znaša 2,5 % skupne neposredne škode pod pragom in 6 % za del škode nad njim. 
            
            
               Prispevek ne sme presegati ocenjenih skupnih stroškov upravičenih operacij. Metodologija za izračun pomoči je bila določena v letnem poročilu o Solidarnostnem skladu EU za obdobje 2002–2003, sprejela pa sta jo tudi Svet in Evropski parlament.
            
            
               Na podlagi vloge Hrvaške in ocen skupne neposredne škode je izračun finančnega prispevka iz Solidarnostnega sklada EU naslednji:
            
            
                     
                        Opredelitev nesreče
                     
                  
                  
                     
                        Skupna neposredna škoda
                     
                     
                     
                        (v EUR)
                     
                  
                  
                     
                        Uporabljeni prag za večje nesreče
                        (v EUR)
                     
                  
                  
                     
                        2,5 % neposredne škode do praga za večje nesreče
                     
                  
                  
                     
                        6 % neposredne škode nad pragom za večje nesreče
                     
                  
                  
                     
                        Skupni znesek predlagane pomoči
                     
                  
                  
                     
                        Izplačano predplačilo
                     
                  
               
                     
                        večja nesreča
                     
                  
                  
                     
                        5 508 740 811
                     
                  
                  
                     
                        323 774 000
                     
                  
                  
                     
                        8 094 350
                     
                  
                  
                     
                        311 098 009
                     
                  
                  
                     
                     
                        319 192 359
                     
                     
                  
                  
                     
                     
                        41 325 507
                     
                  
               
            
               V skladu s členom 9(2) uredbe o VFO je skupna letna zgornja meja rezerve za solidarnost in nujno pomoč 1 200 000 000 EUR v cenah iz leta 2018 ali 1 273 450 000 EUR v tekočih cenah. Člen 9(4) uredbe o večletnem finančnem okviru določa, da se lahko od 1. septembra vsakega leta preostali del razpoložljivega zneska v okviru rezerve za solidarnost in nujno pomoč porabi za pomoč za kakršno koli komponento rezerve za solidarnost in nujno pomoč. Poleg tega je moralo do 1. oktobra 2021 v skladu s členom 9(4) uredbe o večletnem finančnem okviru ostati na voljo vsaj 25 % skupne dodelitve rezerve za solidarnost in nujno pomoč za leto 2021 (318 362 500 EUR v tekočih cenah), po tem datumu pa je ta znesek na voljo za vse komponente rezerve za solidarnost in nujno pomoč. 
            
            
               Po predhodnem sklepu o uporabi sklada iz leta 2021
                  6
                je bil iz Solidarnostnega sklada EU že uporabljen skupni znesek 484 199 841 EUR za zagotavljanje pomoči Grčiji in Franciji v zvezi z naravnimi nesrečami ter 20 državam članicam in državam pristopnicam v zvezi z izrednimi razmerami v javnem zdravju.
            
            
               Zato je na tej točki v okviru Solidarnostnega sklada EU na voljo največ 359 968 632 EUR, kar je dovolj, da se pokrijejo potrebe v okviru tega sklepa o uporabi sklada.
            
            
            
                     
                        Znesek iz Solidarnostnega sklada EU, ki je trenutno na voljo:
                     
                  
                  
                     
                         
                     
                  
               
                     
                        Letna dodelitev za rezervo za solidarnost in nujno pomoč za leto 2021
                     
                  
                  
                     
                        1 273 450 000 EUR
                     
                  
               
                     
                        Plus neporabljeni znesek dodelitve Solidarnostnega sklada EU za leto 2020, prenesen v leto 2021
                     
                  
                  
                     
                        47 981 598 EUR
                     
                  
               
                     
                        Minus znesek iz Solidarnostnega sklada EU, ki je bil že uporabljen v letu 2021
                     
                  
                  
                     
                        –484 199 841 EUR
                     
                  
               
                     
                        Minus znesek, ki so ga že uporabile druge komponente rezerve za solidarnost in nujno pomoč
                     
                  
                  
                     
                        –477 263 125 EUR
                     
                  
               
                     
                        Znesek rezerve za solidarnost in nujno pomoč, ki je na voljo za uporabo
                     
                  
                  
                     
                        359 968 632 EUR
                     
                  
               
                     
                        Skupni znesek, predlagan za uporabo za Hrvaško
                     
                  
                  
                     
                        319 192 359 EUR
                     
                  
               
                     
                        Preostala razpoložljiva sredstva v okviru rezerve za solidarnost in nujno pomoč do konca leta 2021
                     
                  
                  
                     
                        40 776 273 EUR
                     
                  
               
               2021/0359 (BUD)
            
            
               Predlog
            
         
         
            
               SKLEP EVROPSKEGA PARLAMENTA IN SVETA
            
            
               o uporabi Solidarnostnega sklada Evropske unije za zagotovitev pomoči Hrvaški v zvezi z vrsto potresov, ki so se začeli 28. decembra 2020
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije
                  7
                in zlasti člena 4(3) Uredbe,
            
            
               ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter o novih virih lastnih sredstev, vključno s časovnim načrtom za uvedbo novih virov lastnih sredstev
                  8
                in zlasti točke 10 Medinstitucionalnega sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom regij, ki so jih prizadele večje ali regionalne naravne nesreče ali izredne razmere večjih razsežnosti v javnem zdravju.
            
            
               (2)Finančni prispevek iz sklada ne sme preseči zgornjih mej, kot so določene v členu 9 Uredbe Sveta (EU, Euratom) 2020/2093
                  9
               . V skladu s členom 9(2) in (4) uredbe o večletnem finančnem okviru ter ob upoštevanju prejšnjih uporab rezerve za solidarnost in nujno pomoč v letu 2021 znaša najvišji znesek, ki se lahko uporabi iz Sklada, 359 968 632 EUR, kar je dovolj, da se pokrijejo potrebe v okviru tega sklepa o uporabi sklada.
            
            
               (3)Hrvaška je 18. marca 2021 vložila vlogo za uporabo sredstev sklada po vrsti potresov, ki so se začeli 28. decembra 2020.
            
            
               (4)Vloga Hrvaške izpolnjuje pogoje za zagotovitev finančnega prispevka iz sklada, kot je določeno v členih 2 in 4 Uredbe (ES) št. 2012/2002.
            
            
               (7)Zato bi bilo treba uporabiti sredstva sklada, da se zagotovi finančni prispevek Hrvaški. 
            
            
               (8)Da bi se lahko sredstva sklada čim prej uporabila, bi bilo treba ta sklep začeti uporabljati od datuma sprejetja –
            
            
               SPREJELA NASLEDNJI SKLEP:
            
            
               Člen 1
            
            
               Solidarnostni sklad Evropske unije se uporabi v okviru splošnega proračuna Unije za proračunsko leto 2021 za zagotovitev zneska 319 192 359 EUR Hrvaški v odobritvah za prevzem obveznosti in odobritvah plačil, vključno z zneskom 41 325 507 EUR, izplačanim v obliki predplačila.
            
            
            
               Člen 3
            
            
               Ta sklep začne veljati na dan objave v Uradnem listu Evropske unije.
            
         
         
            
               Uporablja se od ... [datum sprejetja]
                  10***.
            
            
               V Bruslju,
            
            
               
                  Za Evropski parlament
                        Za Svet
               
            
         
         
            
                  
                     (1)
                  
                        Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (UL L 311, 14.11.2002, str. 3), kakor je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014 (UL L 189, 27.6.2014, str. 143) in Uredbo (EU) 2020/461 Evropskega parlamenta in Sveta z dne 30. marca 2020 (UL L 99, 31.3.2020, str. 9).
               
               
                  
                     (2)
                  
                        ML je richterjeva lestvica magnitude potresa ali lestvica lokalne magnitude.
               
               
                  
                     (3)
                  
                        Evropska makroseizmična lestvica.
               
               
                  
                     (4)
                  
                        UL L 433I, 22.12.2020, str. 11.
               
               
                  
                     (5)
                  
                        UL C 433I, 22.12.2020, str. 28.
               
               
                  
                     (6)
                  
                        Sklep (EU) 2021/885 Evropskega parlamenta in Sveta z dne 20. maja 2021 o uporabi Solidarnostnega sklada Evropske unije za pomoč Grčiji in Franciji v zvezi z naravnimi nesrečami ter Albaniji, Avstriji, Belgiji, Češki, Črni gori, Estoniji, Franciji, Grčiji, Hrvaški, Irski, Italiji, Latviji, Litvi, Luksemburgu, Madžarski, Nemčiji, Portugalski, Romuniji, Srbiji in Španiji v zvezi z izrednimi razmerami v javnem zdravju.
               
               
                  
                     (7)
                  
                        UL L 311, 14.11.2002, str. 3.
               
               
                  
                     (8)
                  
                        UL L 433I, 22.12.2020, str. 28.
               
               
                  
                     (9)
                  
                        Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L 433I, 22.12.2020, str. 11).
               
               
                  
                     (10)
                  ** Datum vstavi Parlament pred objavo v Uradnem listu.